
VENDIM
Nr. 384, datë 12.6.2019

PËR PËRCAKTIMIN E DOKUMENTACIONIT PËR TË PËRFITUAR STREHIM SIPAS ÇDO PROGRAMI SOCIAL TË STREHIMIT DHE TË AFATEVE E TË PROCEDURAVE TË MIRATIMIT NGA ORGANET E VETËQEVERISJES VENDORE

Në mbështetje të nenit 100 të Kushtetutës dhe të pikës 3, të nenit 14, të ligjit nr. 22/2018, “Për strehimin social”, me propozimin e ministrit të Financave dhe Ekonomisë, Këshilli i Ministrave 

VENDOSI:

1. Përfshirja në programet sociale të strehimit bëhet nëpërmjet aplikimit në strukturën përgjegjëse për strehimin të njësisë së vetëqeverisjes vendore të vendbanimit të aplikantit.
2. Të drejtën për aplikim për përfitimin nga programet sociale e kanë individët që kanë mbushur moshën 18 (tetëmbëdhjetë) vjeç, kujdestarët ligjor për rastet e personave të vendosur në kujdestari ligjore, për shkak të heqjes apo kufizimit të zotësisë për të vepruar, dhe familjet që janë të regjistruara në zyrat e gjendjes civile në njësinë e vetëqeverisjes vendore përkatëse, të cilat, në momentin e aplikimit, plotësojnë kushtet e përcaktuara në pikat 1, 2, 3 e 4, të nenit 13, të ligjit nr. 22/2018, “Për strehimin social”. Të drejtën për aplikim e kanë edhe individët/familjet rome të paregjistruar/a në zyrën e gjendjes civile të njësisë së vetëqeverisjes vendore ku aplikojnë, për të cilët njësia e vetëqeverisjes vendore ka informacion se banojnë në atë njësi të vetëqeverisjes vendore.
3. Aplikimi i të miturve nën moshën 18 (tetëmbëdhjetë) vjeç, pas lirimit ose përfundimit të programit të masës alternative të shmangies, në rastet kur, bazuar në një vendim gjyqësor ose një akt administrativ, mbeten të pastrehë për arsye se nuk duhet të jetojnë me prindërit, kujdestarin ligjor ose me familjen e tyre, bëhet me kërkesën e një përfaqësuesi të caktuar me vendim gjykate ose akt administrativ. 
4. Aplikimi për të përfituar strehim sipas çdo programi social të strehimit, me përjashtim të rasteve të nevojës emergjente për strehim, bëhet me dy faza. Në fazën e parë aplikantët paraqesin kërkesën e tyre për të përfituar nga programet e strehimit social, sipas ligjit nr. 22/2018. Në fazën e dytë të aplikimit përfshihen vetëm ata/o individë/familje që janë përzgjedhur për t’u trajtuar me njërin prej programeve të strehimit.
5. Individi/familja paraqet kërkesën për të përfituar nga programet e strehimit social në çdo kohë, sipas formatit të miratuar nga këshilli bashkiak, bazuar në modelin që i bashkëlidhet këtij vendimi, si shtojca “A” dhe sipas deklarimit tip për vërtetësinë e të dhënave që i bashkëlidhet këtij vendimi, si shtojca “B”. Për paraqitjen e kërkesave verbale, struktura përgjegjëse për strehimin mund të caktojë një orar të posaçëm brenda orarit zyrtar të punës së njësisë së vetëqeverisjes vendore. Ky orar bëhet publik edhe në faqen e internetit të njësisë së vetëqeverisjes vendore. 
6. Aplikimi paraqitet drejtpërdrejt në strukturën përgjegjëse për strehimin të njësisë së vetëqeverisjes vendore ose në zyrën e qëndrimit me një ndalesë të njësisë së vetëqeverisjes vendore, në rast se ka një të tillë. Njësitë e vetëqeverisjes vendore mund të vendosin që kërkesa të tilla të paraqiten pranë njësive administrative më të afërta me qendrën e banimit të personave që paraqesin kërkesën, duke përcaktuar edhe kompetencat e tyre në përputhje me legjislacionin për vetëqeverisjen vendore. Personat që ekzekutojnë dënimin penal me burgim mund ta paraqesin kërkesën pranë institucionit ku gjenden të ndaluar ose ku ekzekutojnë dënimin penal me burgim.
7. Aplikimet për përfitimin nga programet sociale regjistrohen dhe përpunohen nga strukturat përgjegjëse për strehimin në njësitë e vetëqeverisjes vendore në një sistem elektronik. Aplikimet mund të jenë:
a) në formë të shkruar; 
b) në formë të shkruar elektronike në adresën e postës elektronike, që çdo njësi e vetëqeverisjes vendore bën publike për aplikimin për përfitimin nga programet e strehimit përmes njoftimit në faqen e saj të internetit dhe njoftimit publik; 
c) në formë deklarate verbale para strukturës përgjegjëse për strehimin ose zyrës së qëndrimit me një ndalesë, kur ka të tillë, e që regjistrohet nga kjo strukturë apo zyrë. 
8. Strukturat përgjegjëse për strehimin bëjnë përzgjedhjen e kërkesave pa të meta dhe i regjistrojnë sipas rendit kronologjik në sistemin e posaçëm elektronik. Regjistri i kërkesave përmban informacionin që mundëson përpunimin e të dhënave, si më poshtë vijon:
a) Identitetin, emrin, atësinë, mbiemrin; 
b) Numrin e kërkesës;
c) Datën e dorëzimit/paraqitjes së aplikimit;
ç) Objektin e kërkesës, përfshirë edhe preferencën e paraqitur për programin e strehimit social;
d) Numrin dhe emërtimin e dokumenteve që i bashkëngjiten kërkesës; 
dh) Adresën e kërkuesit;
e) Përbërjen familjare në momentin e aplikimit;
ë) Statusin e punësimit;
f) Kushtin social, sipas nënndarjeve “i” deri në “xv”, të shkronjës “c”, të   nenit 16, të ligjit nr. 22/2018;
g) Kushtin e strehimit, sipas nënndarjeve “i” deri në “vi”, të shkronjës “a”, të nenit 16, të ligjit nr. 22/2018;
gj)  Kushtin familjar, sipas nënndarjeve “i” deri në “iv”, të shkronjës “b”, të nenit 16, të ligjit nr. 22/2018;
h) Kushtin ekonomik, ku evidentohen të ardhurat mujore të familjes, sipas përcaktimit të pikës 44, të nenit 2, të ligjit nr. 22/2018.
9.  Në qoftë se kërkesa e aplikantit ka të meta dhe mangësi të të dhënave të kërkuara nga ky vendim, struktura përgjegjëse për strehimin, brenda 7 (shtatë) ditëve nga dita e regjistrimit të kërkesës, i kërkon me shkrim aplikantit të korrigjojë pasaktësitë, duke përcaktuar edhe afatin e nevojshëm për plotësimin e tyre. Kur kërkuesi nuk plotëson pasaktësitë brenda afatit të caktuar, kërkesa quhet se nuk është regjistruar dhe i kthehet aplikantit.
10. Çdo individi/familjeje që paraqet kërkesën, në çdo rast, i lëshohet një vërtetim që konfirmon regjistrimin e kërkesës, objektin e saj, datën dhe listën e dokumenteve të bashkëlidhura, nëse ka të tilla, sipas formatit që i bashkëlidhet këtij vendimi, si shtojca “C”. Ky vërtetim lëshohet edhe kur kërkesa paraqitet në formë elektronike ose me postë. Në rastet kur aplikimet janë verbale, aplikantit i lëshohet menjëherë një vërtetim për regjistrimin e aplikimit. Në rastin kur aplikimi bëhet me shkrim apo edhe elektronik, aplikantit i dërgohet në adresën e dhënë të komunikimit ose në adresën elektronike, nëse ai ka dhënë pëlqimin për përdorimin e një adrese elektronike për komunikim, vërtetimi për regjistrimin e aplikimit.
11. Strukturat përgjegjëse për strehimin ose zyra e shërbimit me një ndalesë ofron ndihmë aktive për plotësimin e formularëve të aplikimit për përfitimin nga programet e strehimit social për cilindo aplikues, duke u kujdesur veçanërisht për individët me aftësi të kufizuar në të parë e në të folur nëpërmjet interpretuesit të gjuhës së shenjave ose lehtësuesit të komunikimit, të moshuarit, personat që nuk kuptojnë gjuhën shqipe ose ata që nuk dinë shkrim e këndim, si dhe siguron që çdo individ/familje që ka vështirësi komunikimi, për shkak të gjendjes shëndetësore ose sociale, të marrë informacionin e ndihmën e nevojshme për këtë qëllim.
12. Faza e dytë e aplikimit fillon kur njësia e vetëqeverisjes vendore planifikon zbatimin e njërit prej programeve apo instrumenteve të strehimit social. Bazuar në kërkesat specifike të çdo programi, njësia e vetëqeverisjes vendore ndjek procedurat, si më poshtë vijon:
a) Miraton çdo vit sistemin e pikëzimit; 
b) Klasifikon kërkesat për strehim sipas sistemit të pikëzimit;
c) Njofton subjektet që janë përzgjedhur për t’u trajtuar me një program për plotësimin e dokumentacionit, duke i njoftuar, në çdo rast, edhe afatin për plotësimin e dokumentacionit;
ç) Mbledh cilindo prej dokumenteve të përmendura në pikën 16, të këtij vendimi, që e mbajnë organet publike në vend, duke  përjashtuar aplikantin nga detyrimi për paraqitjen e tyre;
d) Bën verifikimin e dokumentacionit, sipas pikës 16, të këtij vendimi, brenda 10 (dhjetë) ditëve nga data e dorëzimit;
dh) Harton dhe miraton listën e përfituesve, mbështetur në klasifikimin e kërkesave;
e) Njofton individët/familjet që përfitojnë nga programet specifike të strehimit, si dhe ata/o që nuk kanë përfituar brenda 10 (dhjetë) ditëve nga data e miratimit të listës së përfituesve nga këshilli i njësisë së vetëqeverisjes vendore të përfituesve. 
13. Njësia e vetëqeverisjes vendore garanton që viktimat e dhunës në familje të përfitojnë nga njëri prej programeve sociale të strehimit. Këshilli i njësisë së vetëqeverisjes vendore, për strehimin e viktimave të dhunës në familje, vendos, me procedurë të përshpejtuar, menjëherë me paraqitjen e rastit për vendimmarrje.
14. Aplikantëve jofitues, struktura përgjegjëse për strehimin u njofton edhe arsyet e kësaj vendimmarrjeje. Vendimet e marra përfshijnë edhe përcaktimin e mjetit ligjor mbrojtës, gjykatën kompetente, si dhe afatet kohore për ushtrimin e këtij mjeti mbrojtës. Aplikantët jofitues mund të paraqesin ankesat e tyre pranë kryetarit të njësisë së vetëqeverisjes vendore, por kjo nuk pengon ushtrimin e mjetit ligjor mbrojtës pranë gjykatës kompetente. 
15. Aplikantët mund të refuzojnë programin e strehimit dhe të mbeten përsëri në listën e pritjes, vetëm kur nuk u plotësohet strehimi sipas normave në fuqi. 
16. Në fazën e dytë, dosja e çdo aplikanti duhet të përmbajë dokumentacionin që vërteton deklarimet e bëra në fazën e parë. Dokumentacioni që kërkohet në këtë fazë është, si më poshtë vijon:
a) Për të dhëna personale të aplikantit:
i) certifikatë e lindjes së aplikantit, me përjashtim të rasteve specifike kur individi/familja nuk ka regjistrim në gjendjen civile;
ii) vërtetim për vendbanimin në njësinë e vetëqeverisjes vendore, ku kërkohet strehimi  social, për familjet që kanë lëvizur nga zona të tjera të vendit.
b) Për vërtetimin e kushteve të strehimit, sipas shkronjës “a”, të nenit 16, të ligjit nr. 22/2018, “Për strehimin social”:
i) vërtetim nga zyra e regjistrimit të pasurive të paluajtshme për pronat që disponohen në emër të secilit anëtar të familjes;
ii) vërtetim nga zyra e regjistrimit të pasurive të paluajtshme për sipërfaqen e pronës, që zotëron familja apo ndonjë anëtar i saj, kur banesa është me sipërfaqe nën normat e strehimit në fuqi;
iii) vërtetim nga zyra e regjistrimit të pasurive të paluajtshme se nuk figuron e regjistruar asnjë pronë, e cila mund të përdoret edhe për strehim, për çdo anëtar të familjes, që kanë ndryshuar vendbanim për efekt punësimi;
iv) aktverifikim nga njësia vendore për:
- banesat në rrezik shembjeje; 
- rastet kur familja ka mbetur e pastrehë, si rezultat i fatkeqësive natyrore;
- banesat që prishen ose përjashtohen nga procesi i legalizimit.
v) Vendim i gjykatës për familjet që humbasin banesën për shkak të zbatimit të vendimit të gjykatës;
vi) akt i verifikimit nga njësia vendore për familjet rome/egjiptiane, që banojnë në banesa individuale ose struktura, të cilat nuk klasifikohen si banesë.
c) Për vërtetimin e kushteve familjare, sipas shkronjës “b”, të nenit 16, të ligjit nr. 22/2018, “Për strehimin social”:
i) certifikatë familjare;
ii) vendim i gjykatës që i lë në ngarkim fëmijën ose fëmijët për çiftet e divorcuara.
ç) Për vërtetimin e kushteve sociale, sipas shkronjës “c”, të nenit 16, të  ligjit nr. 22/2018, “Për strehimin social”:
i) vërtetim i komisionit mjekësor të përcaktimit të aftësisë së kufizuar për individë me aftësi të kufizuara;
ii) vërtetim përkatës nga institucioni ku ka qenë i strehuar dhe librezë e jetimit, dhënë nga institucioni shtetëror i autorizuar për individët me statusin e jetimit;
iii) dokument që vërteton se ka mbetur i pastrehë si rezultat i lirimit të banesave, ish-pronë e subjekteve të shpronësuara;
iv) dokument i lëshuar nga institucionet përkatëse shtetërore për personat që kanë statusin “emigrant”, “punëtor emigrant” dhe “azilkërkues”;
v) dokument i lëshuar nga institucionet përkatëse shtetërore për familjet e punonjësve të rënë në detyrë, që u përkasin Policisë së Shtetit, Gardës së Republikës, Shërbimit për Çështjet e Brendshme dhe Ankesat në Ministrinë e Brendshme, Shërbimit të Mbrojtjes nga Zjarri dhe Shpëtimit, të Forcave të Armatosura, të Shërbimit Informativ të shtetit dhe të Policisë së Burgjeve;
vi) urdhër mbrojtjeje apo urdhër i menjëhershëm mbrojtjeje, lëshuar nga gjykata për viktimat e dhunës në familje;
vii) vetëdeklarim nëse individi/familja i përket pakicës kombëtare rome ose egjiptiane;
viii) dokument i lëshuar nga institucionet përkatëse për të miturit në konflikt me ligjin;
ix) vetëdeklarim se i përket grupimit LGBTI; 
x) vërtetim me certifikatë familjare se individi i përket kategorisë vajzë-nënë.
d) Për vërtetimin e kushteve ekonomike, sipas shkronjës “ç”, të nenit 16, të ligjit nr. 22/2018, “Për strehimin social”:
i) vërtetim i të ardhurave neto të familjes ose  një deklaratë me shkrim nga aplikuesi për të ardhurat e familjes dhe burimin e tyre, të cilat duhet t’i bashkëlidhen dokumenteve zyrtare që e vërtetojnë atë, përfshirë vërtetimin nga punëdhënësi për pozicionin dhe pagën e aplikantit e të personave të tjerë të familjes, që janë në marrëdhënie pune;
ii) dokument nga organet tatimore dhe ato të sigurimeve shoqërore për derdhjen e kontributeve, për të gjithë anëtarët e vetëpunësuar të familjes;
iii) vërtetim nga zyra e ndihmës dhe përkujdesjes pranë njësive të vetëqeverisjes vendore për anëtarët e familjes të përfshirë në programin e ndihmës ekonomike dhe të pagesës për personat me aftësi të kufizuar;
iv) vërtetim nga zyra e punësimit e njësisë vendore përkatëse për personat e përfshirë në programin e pagesës së papunësisë;
v) vërtetim nga organet e sigurimeve shoqërore për personat në pension.
17. Dokumentacioni i parashikuar në shkronjën “ç”, nënndarjet “vii”, “ix” e “x”, si dhe në nënndarjen “i”, të shkronjës “d”, të pikës 16, të këtij vendimi, dorëzohet nga vetë aplikanti, me përjashtim të rasteve kur sigurimi i tyre është i pamundur për shkak të situatave të dhunës në familje, e vërtetuar me urdhër mbrojtjeje apo urdhër të menjëhershëm mbrojtjeje, lëshuar nga gjykata. Për aplikantët viktima të dhunës në familje të dhunuara kërkohet vetëm dokumentacioni sipas pikës 16, të nënndarjes “vi”, të shkronjës “d”. Dokumentacioni tjetër i parashikuar në pikën 16, të këtij vendimi, që mbajnë apo përgatisin organet publike në vend, sigurohet nga vetë struktura përgjegjëse për strehimin në njësinë e vetëqeverisjes vendore, duke përjashtuar aplikantin nga detyrimi për paraqitjen e tyre, vetëm nëse aplikanti depoziton deklaratën e pëlqimit për mbledhjen e informacioneve/dokumenteve të lidhura me të, sipas formatit tip që i bashkëlidhet këtij vendimi, si shtojca “Ç”. Nëse aplikanti nuk e dorëzon apo refuzon të firmosë këtë deklaratë, struktura përgjegjëse për strehimin në njësinë e vetëqeverisjes vendore shkarkohet nga detyrimi i mbledhjes së dokumentacionit dhe ky detyrim i kalon vetë aplikantit. Dokumentacioni i nevojshëm sigurohet me shpenzimet e njësisë së vetëqeverisjes vendore, sipas parashikimit të pikës 2, të nenit 14, të ligjit nr. 22/2018, “Për strehimin social”. Njësia e vetëqeverisjes vendore, me qëllim lehtësimin e marrjes së dokumentacionit të parashikuar sipas kësaj pike dhe pikës 16, të këtij vendimi, lidh, kur është e nevojshme, marrëveshje me strukturat përkatëse. 
18. Struktura përgjegjëse për strehimin në njësinë e vetëqeverisjes vendore, menjëherë, por jo më vonë se brenda 3 (tri) ditëve pas hartimit të listës përfundimtare të aplikantëve, ia dërgon atë për miratim këshillit të njësisë së vetëqeverisjes vendore, i cili e shqyrton atë dhe merr vendim në mbledhjen e radhës.
19. Aplikantët që janë në kushtet e nevojës emergjente për strehim, që banojnë në banesa në rrezik shembjeje, në banesa që nuk plotësojnë kushtet higjieno-sanitare, në banesa që prishen për shkak të ndërtimeve të veprave publike, të cilët nuk përfitojnë kompensim financiar nga procedurat e shpronësimit, ose që kanë mbetur pa strehë për shkak të fatkeqësive natyrore, si dhe personat e pastrehë, paraqesin kërkesën dhe deklaratën sipas pikës 5, të këtij vendimi, duke specifikuar edhe situatën në të cilën gjenden. Struktura përgjegjëse për strehimin në njësinë e vetëqeverisjes vendore shqyrton menjëherë kërkesën dhe, brenda 24 (njëzet e katër) orëve, verifikon situatën në terren. Gjendja e verifikuar pasqyrohet në një procesverbal që mbahet nga struktura përgjegjëse për strehimin dhe firmoset edhe nga aplikanti. Kur rastet e emergjencës për strehim identifikohen nga vetë njësia e vetëqeverisjes vendore, ajo nis procedurën duke njoftuar individët/familjet për strehimin për shkak të situatës emergjente. Në të gjitha situatat e gjendjes së emergjencës, kur procedura fillon me kërkesë të individit/familjes përfituese, ose kryesisht nga vetë njësia e vetëqeverisjes vendore, emri/at / lista e aplikantëve paraqitet/n menjëherë në këshillin e njësisë së vetëqeverisjes vendore për miratim. 
20. Organet e vetëqeverisjes vendore bëjnë publike, çdo vit, nëpërmjet mjeteve të informimit publik në faqet e tyre të internetit dhe shpalljes në vende të dukshme, pranë institucionit të tyre, këto të dhëna:
a) Kërkesat që duhen plotësuar për t’u trajtuar me një program specifik strehimi dhe sistemin e pikëzimit, të miratuara nga këshilli bashkiak;
b) Vendndodhjen e banesave, të ndërtuara apo të blera në treg, që do të përdoren si banesë sociale me qira, dhe vendndodhjen e banesave, që mund të shfrytëzohen për  subvencionin e qirasë ose uzufruktit;
c) Personin përgjegjës me të cilin duhet kontaktuar për plotësimin dhe ndryshimin e të dhënave të formularit apo për çdo sqarim tjetër për plotësimin e tij;
ç) Dokumentacionin që kërkohet për verifikimin e të dhënave që deklaron subjekti i interesuar;
d) Procedurën që do të ndiqet nga njësia e vetëqeverisjes vendore për miratimin e përfituesve;
dh) Organin ankimor, të cilit duhet t’i drejtohet subjekti që nuk është përzgjedhur si fitues, si dhe afatet kohore.
Njësitë e vetëqeverisjes vendore marrin të gjitha masat e mundshme që informimi publik të jetë i aksesueshëm dhe i kuptueshëm edhe nga grupet vulnerabël. Ato informojnë organizatat e shoqërisë civile që bashkëpunojnë me njësinë e vetëqeverisjes vendore dhe veprimtaria e të cilave lidhet me çështjet apo grupimet, subjekt i këtij vendimi.
21. Struktura përgjegjëse për strehimin në njësitë e vetëqeverisjes vendore harton, administron dhe përditëson regjistrin e individit/familjeve në listat pritëse.
22. Njësitë e vetëqeverisjes vendore informojnë çdo vit ministrinë përgjegjëse për strehimin për nevojat për strehim, të identifikuara në përputhje me këtë vendim, nëpërmjet aplikimeve për strehim social.
23. Individi/familjet, i cili/të cilat ka/në aplikuar sipas akteve ligjore në fuqi, para hyrjes në fuqi të ligjit nr. 22/2018, “Për strehimin social”, dhe që nuk është/janë trajtuar me strehim, vijon/vijojnë të jetë/jenë i/të përfshirë/a në listën e aplikantit/aplikantëve për programet e strehimit.

24.  Ngarkohen njësitë e vetëqeverisjes vendore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Erion Braçe


SHTOJCA “A”

KËRKESA PËR TË PËRFITUAR NGA PROGRAMET E STREHIMIT SOCIAL

KËRKESË 
PËR T’U TRAJTUAR ME STREHIM, BAZUAR NË LIGJIN NR. 22/2018, “PËR STREHIMIN SOCIAL” 

FAZA E PARË E APLIKIMIT

Mbiemri ………………………….emri……………………datëlindja………………………
Qyteti ………………………… Njësia administrative …………….. Rruga…………………
Pall. …… Shk. ….. Ap. ….. (Në rastin e një banese private) Nr………….. Tel……………….

I. GJENDJA FAMILJARE

	MBIEMRI
	EMRI
	DATËLINDJA
Dita/Muaji/Viti
(00/00/0000)
	(1)
SEKSI
	(2)
GJENDJA CIVILE
	Nr.
DOKUMENTI I IDENTIFIKIMIT
	(3)
FAMILJARËT
	(4)
PUNËSIMI

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	



Në tabelë hidhen kodet, si më poshtë vijon:
	1. SEKSI
	2. GJENDJA CIVILE  
	3. FAMILJARËT
	
	4. PUNËSIMI    

	

	Mashkull (M)
	Beqar/e         
	1 Aplikanti 
	00
	Punësuar në shtet 
	01

	Femër     (F)
	i/e martuar
	2 Nëna/Babai     
	01
	Punësuar në privat  
	02

	Nuk    
	i/e ve   
	3 Bashkëshorti/ja  
	02
	I/E vetëpunësuar    
	03

	Përgjigjem  (N)
	i/e divorcuar
	4 I biri/E bija     
	04
	Punësim i rastit 
	04

	
	
	Gjysh/e 
	05
	I përfshirë në programin e ndihmës ekonomike 
	

05

	
	
	Nip/Mbesë    
	06
	I përfshirë në programin e pagesës së papunësisë 
	

06

	
	
	Vjehrri/a    
	07
	Të tjerë  
	07

	
	
	Dhëndri/nusja 
	08
	
	

	
	
	Vëllai/motra    
	09
	
	

	
	
	Kunati/a    
	10
	
	

	
	
	Të tjerë    
	11
	
	


Shënim: Në kolonat 1, 2, 3 e 4 vendos numrin që i korrespondon gjendjes suaj. Të dhënat e kolonës 3 duhet të korrespondojnë me certifikatën familjare.

II. KUSHTET E STREHIMIT
Po  Jo
2. Disponon banesë në pronësi……………………………………………………

2.1. Nëse PO, jep informacionin e saktë për:

· Prona është e regjistruar në emër të (vendos referencën sipas kolonës 3, të tabelës “Gjendja familjare”) _________________________________

· Prona ka një strukturë:

· garsoniere ……………………………………………………………

· struktura e apartamentit 1+1 ………………………………………


· struktura e apartamentit 2+1…………………………………

· struktura e apartamentit 3+1……………………………………………

· Sipërfaqja totale e banesës sipas dokumentit të pronësisë ……………………

· Sipërfaqja totale e banimit[footnoteRef:2]……………………………………………………… [2:  Në sipërfaqen totale të banimit përfshihen sipërfaqja e dhomave të gjumit plus sipërfaqen e dhomës së ditës, të matura brenda mureve ndarëse.] 


2.2. Nëse jeni përgjigjur negativisht në pikën 2, vazhdoni me plotësimin e informacionit, si më poshtë vijon:

- Banoj me qira ………………………………………………………………….

- Banoj me prindërit ...............................................................................................

- Banoj në banesë informale  ...............................................................................

2.3 Banoj në banesë rrezik shembjeje
..............................................................

2.4 Banoj në banesë të mbipopulluar
 ...............................................................................

2.5 Kam mbetur i pastrehë si rezultat i fatkeqësive natyrore ...............................................................................


2.6 Kam mbetur i pastrehë nga procese gjyqësore 
...............................................................................

2.7 Banoj në banesë që prishet/përjashtohet nga legalizimi 
...............................................................................

III. KUSHTET FAMILJARE

Shëno vetëm në një kuti që i përshtatet kushtit tuaj familjar

3.1 Familje një prindërore që kam në ngarkim fëmijë ……………………

3.2 I/E moshuar që kam mbushur moshën e pensionit dhe nuk jam përzgjedhur për t’u strehuar në një institucion publik të përkujdesjes shoqërore……………………......

3.3 Familje me më shumë se 4 fëmijë ………………………………………

3.4 Çift me moshë jo më të madhe se 60 vjeç …………………………………..

IV. KUSHTET SOCIALE

Shëno në kutitë që u përshtaten kushteve tuaja sociale

4.1  Ka në përbërje familjare një individ me aftësi të kufizuara…………………….

4.2  Ka statusin e jetimit dhe moshë deri në 30 vjeç ……………………………………

4.3  Ka mbetur i pastrehë për shkak të lirimit të banesës ish-pronarëve …………………

4.4  Emigrant i rikthyer / punëtor emigrant

[bookmark: _GoBack]4.5. Azilkërkues ……………………………

4.6  Familje e punonjësit të Policisë së Shtetit të rënë në detyrë ………………….

4.7  Punonjës i Repartit të Ndërhyrjes së Shpejtë (FNSH) ………………………….

4.8  Punonjës i RENEA-s …………………………………………………………..

4.9  Punonjës i Shpëtimit dhe i Mbrojtjes nga Zjarri …………………………………..

4.10 Viktimë e dhunës në familje ……………………………………………………

4.11 Viktimë e trafikimit …………………………………………………………

4.12 Anëtar i minoritetit rom ………………………………………………………….

4.13 Anëtar i minoritetit egjiptian ………………………………………………………

4.14 I mitur në konflikt me ligjin …………………………………………………………

4.15 Vajza-nëna …………………………………………………………………………...

4.16 Komuniteti LGBTI …………………………………………………………………...

4.17 Anëtar i familjes që trajtohet me ndihmë ekonomike  ……………………….

V.  TË ARDHURAT E FAMILJES

Ky seksion duhet të plotësohet për çdo person që siguron një të ardhur në familje, në përputhje me kolonat 3 e 4, të tabelës “Gjendja familjare”. Në të ardhurat totale të familjes përfshihen të ardhurat neto nga punësimi, dypunësimi, pagesa e papunësisë, pagesa e ndihmës ekonomike, pensioni, dërgesa nga emigracioni, qira nga prona, transferta të tjera nga të afërm, si dhe çdo lloj e ardhure tjetër që sigurohet mbi baza mujore ose vjetore nga trashëgimi, interesa bankarë etj. Me të ardhura neto kuptohen të ardhurat pas shlyerjes së detyrimeve, si: taksa, tatime e sigurime shoqërore.

· Të ardhurat totale mujore të familjes ……………………
· Të dhëna të detajuara të të ardhurave mujore të familjarëve, sipas kolonës 3, të tabelës “Gjendja familjare”

· 00 ……………………. 04 …………………… 08 ………………….
· 01 …………………… 05 …………………… 09 ………………….
· 02 …………………… 06 …………………… 10 ………………….
· 03 …………………… 07 ……………………. 11 ………………….
· Të ardhura nga emigracioni (vjetore) …………………………………………
· Të ardhura nga qiraja (mujore) …………………………………………………
· Të ardhura të tjera (vjetore) …………………………………………………

VI.  FORMA E TRAJTIMIT SIPAS NJËRIT PREJ PROGRAMEVE SOCIALE TË STREHIMIT[footnoteRef:3] [3:  Banesat e përkohshme dhe banesa e specializuar, si rregull, propozohen nga bashkia, për rastet e veçanta, dhe nuk ofrohen si alternativa.
	] 


Unë dhe familja ime kërkojmë të trajtohemi me strehim nëpërmjet  programit të:

(Rendit nga 1 deri në 4, sipas preferencës: 1 për preferencën më të madhe; 4 për atë më të ulët)
            
· Banesë sociale me qira ………………………….……………………………….

· Përmirësimi i banesës  ……………………….…………………………………

· Banesë me kosto të ulët ………….…............................................…...............…

· Tokë e pajisur me infrastrukturë për të ndërtuar vetë banesë ..................................

Shënim: Forma e përfitimit mund të ndryshojë nga ajo që ju keni cilësuar si më të preferuarën, në varësi të mundësive të zgjidhjes dhe aftësisë financiare të familjes suaj për të përballuar kostot. 

Në mungesë të banesave sociale me qira dhe në mungesë të banesave me kosto të ulët, njësia e vetëqeverisjes vendore ofron një nga instrumentet e mëposhtme financiare. Nëse ju pranoni, duhet të shënoni: 

                 	Pranoj        Nuk
  pranoj

· Në mungesë të banesave sociale, ofrohet subvencionimi  
i qirasë në tregun e lirë ………………….………………………

· Në mungesë të banesave me kosto të ulët, ofrohet, 
sipas mundësive buxhetore, subvencionimi i interesave të kredive....



SHTOJCA “B”

DEKLARATË E VËRTETËSISË SË INFORMACIONIT PARAPRAK
DEKLARATË

Nën përgjegjësinë time personale, deklaroj sa më poshtë:

1. I gjithë informacioni i dhënë në formularin KËRKESË PËR TRAJTIM ME STREHIM është i vërtetë. 
2. Pranoj që, në rast se përzgjidhem për t’u trajtuar me strehim, të bëhet inspektimi në banesën ku banoj dhe verifikimi i të gjithë informacionit të dhënë.
3. Jam në dijeni se, për çdo informacion të rremë, mua dhe anëtarëve të familjes sime u hiqet e drejta për të përfituar strehim.
4. Jam në dijeni se, nëse përzgjidhem për t’u trajtuar me strehim, struktura përgjegjëse për strehimin në bashki, bazuar në të dhënat mbi të ardhurat familjare, mund të më ofrojë një formë tjetër strehimi nga ajo që kam kërkuar në KREUN IV të këtij  formulari.

Nënshkruar në ______________, më ______________________

Deklaruesi: (Emër/Mbiemër/Firmë) _________________________________________





























SHTOJCA “C”:

VËRTETIM QË KONFIRMON  REGJISTRIMIN E KËRKESËS, OBJEKTIN E SAJ, DATËN DHE LISTËN E DOKUMENTEVE TË BASHKËLIDHURA

Vërtetim regjistrimi kërkese

(NJËSIA E VETËQEVERISJES VENDORE)
______________________________________________________________________________

Nr._____ Prot.     ............, më _____/ ______201....   
 
Lënda: Vërtetim regjistrimi kërkese për përfitimin nga programet e strehimit social 

Drejtuar: Z./Znj. .......................
  (adresa)

I nderuar Z./Znj. ………, 

Vërtetojmë se ju keni paraqitur kërkesën me nr. ________ protokolli, datë ___________, e cila është regjistruar pa të meta pranë …………………… (njësia e vetëqeverisjes vendore), me anë të së cilës paraqisni preferencën tuaj për përfitimin nga programi __________________ i strehimit social. 

Kërkesa juaj është regjistruar me nr._____ në regjistrin elektronik të sistemit të pikëzimit. Bashkëlidhur kësaj kërkese janë depozituar edhe dokumentet, si më vijon:


	
	Titulli i dokumentit
	Nr. i faqeve

	
	
	

	
	
	

	
	
	

	
	
	



Duke ju falënderuar për bashkëpunimin,

__________________
(emri i punonjësit, firma)





SHTOJCA “Ç”

DEKLARATË PËR DHËNIEN E PËLQIMIT PËR LEJEN PËR MARRJEN E DOKUMENTACIONIT PËR FAZËN E DYTË TË APLIKIMIT

D E K L A R A T Ë

PËR 
DHËNIEN E PËLQIMIT PËR MBLEDHJEN E TË DHËNAVE, AKSESIN PËR NJOHJEN DHE ADMINISTRIMIN E TË DHËNAVE PERSONALE

Unë ________________________, i biri i/e bija e_______________ dhe i/e __________ , lindur më _____________, në __________________, dhe banues/banuese në ______________, me shtetësi _____________, me numër identifikimi________________________________________, me vullnetin tim të lirë,

D E K L A R O J   S E:

Mbështetur dhe në zbatim të:
· Pikës 16, të vendimit nr._____, datë___________, të Këshillit të Ministrave,  “Për përcaktimin e dokumentacionit për të përfituar strehim sipas çdo programi social të strehimit, dhe të afateve e të procedurave të miratimit nga organet e vetëqeverisjes vendore”;
· pikës 3, të nenit 14, të ligjit nr. 22/2018, “Për strehimin social”;
· të neneve 2, 5 e 10, të ligjit nr. 9887, datë 10.3.2008, “Për mbrojtjen e të dhënave personale”,
	
	Deklarimi
	Firma
(në kutinë që aplikanti dëshiron të plotësojë)

	1.
	- Jap pëlqimin që të mblidhen të dhënat e nevojshme, sipas parashikimeve të pikës 16,  të vendimit  nr. ___,     datë ________, të Këshillit të Ministrave. 
- Jap pëlqimin që të mblidhen të dhëna dhe të kryhen procedurat e verifikimit të këtyre të dhënave.
- Jam dakord që të dhënat e mia personale të mbledhura në referim të pikës 16, të vendimit nr.___, datë___________, të Këshillit të Ministrave, të trajtohen nga njësitë e vetëqeverisjes vendore  për trajtimin e kërkesës sime për të përfituar strehim sipas programeve social të strehimit të parashikuar në ligjin nr. 22/2018, “Për strehimin social.
	

	2. 
	- Nuk jap pëlqimin që të mblidhen të dhënat e nevojshme, sipas parashikimeve të pikës 16,  të vendimit  nr._________,     datë ________, të Këshillit të Ministrave; 
- Nuk jap pëlqimin që të mblidhen të dhëna dhe të kryhen procedurat e verifikimit të këtyre të dhënave. 
- Nuk jam dakord që të dhënat e mia personale të mbledhura, në referim të pikës 16,  të vendimit  nr.____, datë__________, të Këshillit të Ministrave, të trajtohen nga njësitë e vetëqeverisjes vendore për trajtimin e kërkesës sime për të përfituar strehim sipas programeve sociale të strehimit të parashikuar në ligjin nr. 22/2018, “Për strehimin social”.
	



_________ , më ___.___.20___ 
D E K L A R U E S I
(_______________________)
9

